VSRS Sklep III DoR 39/2019-9
Datum: 2019-03-19T01:00:00.000+01:00
ecli: ECLI:SI:VSRS:2019:III.DOR.39.2019.9
opravilna_stevilka_ii_stopnje: VSL Sodba I Cpg 238/2017
sodisce: Vrhovno sodišče
oddelek: Gospodarski oddelek
podrocje: CIVILNO PROCESNO PRAVO - TRANSPORTNO PRAVO
institut: dopuščena revizija - prevozna pogodba v cestnem prometu - prevoznina - zavezanec za plačilo - solidarna odgovornost pošiljatelja blaga - tovorni list

## Jedro

Predlogu se ugodi in se revizija dopusti glede vprašanj: − ali je tožena stranka solidarno zavezana za plačilo stroškov prevoza glede na določilo petega odstavka 110.a člena ZPCP-2, − ali prodajalec, ki ne sodeluje pri organizaciji prevoza, temveč le prevozniku preda tovor za prevoz, šteje za pošiljatelja po petem odstavku 110.a člena ZPCP-2. prevozna pogodba v cestnem prometu - prevoznina - zavezanec za plačilo - solidarna odgovornost pošiljatelja blaga - tovorni list - dopuščena revizija

## Izrek

Predlogu se ugodi in se revizija dopusti glede vprašanj: − Ali je tožena stranka solidarno zavezana za plačilo stroškov prevoza glede na določilo petega odstavka 110.a člena ZPCP-2? − Ali prodajalec, ki ne sodeluje pri organizaciji prevoza, temveč le prevozniku preda tovor za prevoz, šteje za pošiljatelja po petem odstavku 110.a člena ZPCP-2?

## Obrazložitev

1. Sodišče prve stopnje je toženi stranki naložilo plačilo 14.140,00 EUR z zakonskimi zamudnimi obrestmi.

2. Sodišče druge stopnje je prvostopenjsko odločbo spremenilo tako, da je tožbeni zahtevek zavrnilo.

3. Zoper odločbo sodišča druge stopnje vlaga tožeča stranka predlog za dopustitev revizije.

4. Sodba sodišča prve stopnje je bila izdana pred začetkom uporabe Zakona o spremembah in dopolnitvah Zakona o pravdnem postopku - ZPP-E (Uradni list RS 10/17), zato se glede na določbo prvega in tretjega odstavka 125. člena ZPP-E v tem revizijskem postopku uporabljajo pravila Zakona o pravdnem postopku (v nadaljevanju ZPP), veljavna pred uveljavitvijo novele ZPP-E. 5. Vrhovno sodišče ugotavlja, da so izpolnjeni pogoji za dopustitev revizije iz prvega odstavka 367.a člena ZPP glede vprašanj, opredeljenih v izreku sklepa. Revizijo je zato v tem obsegu dopustilo. Glede preostalega zastavljenega vprašanja predlogu ni ugodilo, saj vprašanje ni pomembno pravno vprašanje.